CELEX: C2007/096/74
Language: fi
Date: 2007-04-28 00:00:00
Title: Asia T-345/05 R: Yhteisöjen ensimmäisen oikeusasteen tuomioistuimen presidentin määräys 16.3.2007 — V v. komissio (Väliaikainen oikeussuoja — Euroopan parlamentin jäsenen parlamentaarisen koskemattomuuden pidättäminen — Täytäntöönpanon lykkäämistä koskeva hakemus — Välitoimihakemus — Tutkittavaksi ottaminen — Kiireellisyys)

28.4.2007   
            
            
               FI
            
            
               Euroopan unionin virallinen lehti
            
            
               C 96/36
            
         Yhteisöjen ensimmäisen oikeusasteen tuomioistuimen presidentin määräys 16.3.2007 — V v. komissio
   (Asia T-345/05 R)
   (Väliaikainen oikeussuoja - Euroopan parlamentin jäsenen parlamentaarisen koskemattomuuden pidättäminen - Täytäntöönpanon lykkäämistä koskeva hakemus - Välitoimihakemus - Tutkittavaksi ottaminen - Kiireellisyys)
   (2007/C 96/74)
   Oikeudenkäyntikieli: englanti
   Asianosaiset
   
      Kantaja: V (edustajat: barrister J. Lofthouse, barrister M. Monan ja solicitor E. Hayes)
   
      Vastaaja: Euroopan parlamentti (asiamiehet: H. Krück, D. Moore ja M. Windisch)
   Oikeudenkäynnin kohde
   Hakemus, joka koskee ensinnäkin sitä, että ensimmäisen oikeusasteen tuomioistuin lykkää Euroopan parlamentin päätöslauselman [luottamukselliset tiedot poistettu], jolla kantajan lainkäytöllinen koskemattomuus pidätettiin, täytäntöönpanoa, toiseksi sitä, että ensimmäisen oikeusasteen tuomioistuin määrää välitoimista, joilla estetään se, että syytteiden ajamista jatketaan ennen ensimmäisen oikeusasteen tuomioistuimen pääasiassa antamaa lopullista ratkaisua, kolmanneksi sitä, että ensimmäisen oikeusasteen tuomioistuin suojaa kantajan nimettömänä pysymistä ja että ensimmäisen oikeusasteen tuomioistuin ei ilmoita tästä hakemuksesta ennen kuin se on ratkaissut pääasian ja mahdollinen kansallinen oikeudenkäynti on saatettu päätökseen, neljänneksi sitä, että ensimmäisen oikeusasteen tuomioistuin sallii sen, että kantaja toimittaa asianosaisten välitoimimenettelyssä ja pääasian oikeudenkäynnissä vaihtamat kirjelmät viranomaiselle, jonka tehtävänä on ajaa syytteitä Yhdistyneessä kuningaskunnassa, sekä kansalliselle tuomioistuimelle, jonka käsiteltäväksi kansallinen asia saatetaan, ja viidenneksi sitä, että ensimmäisen oikeusasteen tuomioistuin määrää, että pääasiassa järjestetään suullinen käsittely mahdollisimman pian
   Määräysosa
   
               1)
            
            
               Välitoimihakemus hylätään.
            
         
               2)
            
            
               Oikeudenkäyntikuluista päätetään myöhemmin.